Frank Wykoff

Frank Clifford Wykoff (født 29. oktober 1909 i Des Moines, Iowa, død 1. januar 1980 i Altadena, California) var en amerikansk friidrettsutøver. Han vant gull på 4 x 100 meter stafett tre ganger, og var hver gang med på å sette ny verdensrekord.

Wykoff fikk sitt idrettslige gjennombrudd i OL 1928 i Amsterdam. Han kom på 4.-plass på 100 meter, og tok gull på stafetten, der han løp startetappen. Sammen med lagkameratene James Quinn, Charles Borah og Henry Russell satte de ny verdensrekord på 41,0. Sølv- og bronsemedaljene gikk til Tyskland og Storbritannia.

I 1928 og 1931 vant han AAU-mesterskapet på 100 yards og NCAA-mesterskapet på samme distanse i 1930 og 1931. I mai 1930 satte han ny verdensrekord på 100 yards med tiden 9,4, og i 1931 satt han ny verdensrekord på 4 x 100 m stafett med tiden 40,8.

I OL 1932 i Los Angeles var han ankermann på stafettlaget, som denne gangen tok gull på verdensrekordtiden 40,0. Denne gangen løp han sammen med Robert Kiesel, Emmett Toppino og Hector Dyer. Fire år senere, i OL 1936 i Berlin, fikk han igjen være med på sette ny verdensrekord (39,8) og forsvare gullmedaljen, sammen med Jesse Owens, Ralph Metcalfe og Foy Draper.

 OL-medaljer 
 1928  Amsterdam - 16px|Gull Gull i friidrett, 4 x 100 meter stafett  USA
 1932  Los Angeles - 16px|Gull Gull i friidrett, 4 x 100 meter stafett  USA
 1936  Berlin - 16px|Gull Gull i friidrett, 4 x 100 meter stafett  USA

 Referanser 

 Eksterne lenker 


Kategori:Sprintere fra USA
Kategori:Medaljevinnere under Sommer-OL 1928
Kategori:Deltakere for USA under Sommer-OL 1928
Kategori:Friidrettsutøvere under Sommer-OL 1928
Kategori:Medaljevinnere under Sommer-OL 1932
Kategori:Deltakere for USA under Sommer-OL 1932
Kategori:Friidrettsutøvere under Sommer-OL 1932
Kategori:Medaljevinnere under Sommer-OL 1936
Kategori:Deltakere for USA under Sommer-OL 1936
Kategori:Friidrettsutøvere under Sommer-OL 1936
Kategori:Olympiske mestere for USA
Kategori:Personer fra Des Moines
Kategori:Fødsler i 1909
Kategori:Dødsfall i 1980
Kategori:USA-mestere i friidrett